**QUÈ FER DE NO TENIR ESTATUTS?**

Per legalitzar els estatuts us heu de dirigir amb dues còpies de l’acta fundacional i dels estatuts al Registre General de Dret i d’Entitats Jurídiques, del Departament de Justícia, de la Generalitat de Catalunya, on us donaran per omplir un imprès de sol·licitud que podeu complimentar allà mateix. D’aquest imprès és convenient fer-ne allà mateix una fotocòpia perquè us hi posin el registre d’entrada com a comprovant de que ho heu lliurat.

Amb aquest registre d’entrada de la sol·licitud de legalització de l’entitat i les còpies de l’acta fundacional i dels estatuts, podeu anar a hisenda i demanar un NIF. Quan el tingueu, si us interessa, podreu demanar l’exempció de l’IVA.

Si decidiu fer-vos socis de la Federació de Grups Amateurs de Teatre de Catalunya, cal que ens retorneu els impresos ben complimentats i una fotocòpia dels Estatuts ja legalitzats, o, si els teniu en tràmit, una còpia del full de sol.licitud d’inscripció al Registre General de Dret i d’Entitats Jurídiques, juntament amb una fotocòpia dels estatuts que hi heu presentat, amb el compromis de fer-nos arribar una còpia dels estatuts legals i el vostre NIF., tan aviat com els tingueu.

Per qualsevol altre informació, no dubteu en dirigir-vos a aquesta secretaria (Gran Via de les Corts Catalanes, 608, 1r. A), personalment, per mail a l’adreça: administracio@teatreamateur.cat , o bé trucant al telèfon 93 317 18 09, els dilluns, dimecres i divendres pel matí, de 10 a 2 h. i dimarts i dijous per la tarda, de 4 a 8 h.

Trobareu adjunt un model d’estatuts i un model d’Acta Fundacional.